ເຫດຣະເບີດ ເຮັດໃຫ້ມີຜູ້ເສັຽຊີວິດ 7 ຄົນ ໃນພາກຕາເວັນຕົກ ສຽງເໜືອ ຂອງປາກິສຖານ
ຂ່າວສຳຄັນອື່ນໆ: ເຫດຣະເບີດ ທີ່ເມືອງກາບາລາ ໃນອີຣັກ ເຮັດໃຫ້ມີຜູ້ເສັຽຊີວິດ 20 ຄົນ; ປະທານາທິບໍດີອີຣ່ານ ກ່າວວ່າ ອີຣ່ານພ້ອມແລ້ວ ທີ່ຈົ່ງທ່ານຢູເ
ເຈົ້າໜ້າທີ່ ປາກິສຖານ ກ່າວວ່າ ຣະເບີດແຄມທາງລູກນຶ່ງ ທີ່ແຕກຂຶ້ນ ໃກ້ໆໂຮງ ຮຽນເດັກນ້ອຍແມ່ຍິງ ໃນພາກຕາເວັນຕົກສຽງ ເໜືອຂອງປາກິສຖານ ເຮັດໃຫ້ມີຜູ້ເສັຽຊີວິດຢ່າງ ນ້ອຍ 7 ຄົນ ຮວມທັງ ທະຫານອະເມຣິກັນ 3 ຄົນ ເຈົ້າໜ້າທີ່ສະຫະຣັດຍັງບໍ່ທັນ ໃຫ້ການຢືນ ຢັນເທື່ອ ກ່ຽວກັບ ການເສັຽຊີວິດ ຂອງພວກທະ ຫານອະເມຣິກັນ ເຈົ້າໜ້າທີ່ປາກິສຖານກ່າວວ່າ ພວກທີ່ເສັຽຊີວິດ ແມ່ນຍັງຮວມທັງເດັກນ້ອຍ 4ຄົນ ແລະນອກນັ້ນ ຍັງມີຜູ້ໄດ້ຮັບບາດເຈັບ 50 ຄົນ ໃນເຫດຣະເບີດ ໃນວັນພຸດມື້ນີ້ ການ ໂຈມຕີມີຂຶ້ນທີ່ບ້ານໆນຶ່ງ ໃນເຂດເມືອງ LOWER DIR ຊຶ່ງຕັ້ງຢູ່ໃກ້ໆຮ່ອມພູSWAT ຊຶ່ງ ເປັນເຂດທີ່ ພວກກະບົດສ່ວນໃຫຍ່ໄດ້ຖືກກວດລ້າງ ໃນການບຸກໂຈມຕີ ຂອງພວກທະຫານ ໃນປີກາຍ ໃນມື້ວານນີ້ ການໂຈມຕີ ທີ່ສົງສັຍວ່າ ມາຈາກເຮືອບິນບໍ່ມີຄົນຂັບຂອງສະຫະຣັດ ໄດ້ຍິງລູກສອນໄຟ ໃສ່ຫລາຍໆບ່ອນ ທີ່ສົງສັຍວ່າເປັນບ່ອນຫລົບລີ້ ຂອງພວກຫົວຮຸນແຮງ ເຂດຊົນເຜົ່າ WAZIRISTAN ເໜືອຂອງປາກິສຖານເປັນເຫດໃຫ້ມີຜູ້ເສັຽຊີວິດ ຢ່າງນ້ອຍ 16 ຄົນ ຕຳຣວດອີຣັກ ກ່າວວ່າ ຣະເບີດທີ່ຫ້າງ ໃສ່ຣົດຈັກຄັນນຶ່ງ ໄດ້ແຕກຂຶ້ນຊຶ່ງເປັນເຫດໃຫ້ ພວກສແວງບຸນ ຊາວມຸສລິມຊີໄອທ໌ ເສັຽຊີວິດ ຢ່າງນ້ອຍ 20 ຄົນແລະໄດ້ຮັບບາດເຈັບ ອີກ ຫຼາຍກວ່າ 100 ຄົນ ໃກ້ໆເມືອງສັກສິດ KAR BALA ເຈົ້າໜ້າທີ່ເວົ້າວ່າ ຣະເບີດໄດ້ແຕກຂຶ້ນ ໃນວັນພຸດມື້ນີ້ ຂະນະທີ່ ພວກສແວງບຸນພວມ ເດີນທາງໄປຍັງ ເມືອງ KARBALA ທີ່ຕັ້ງຢູ່ ທາງໃຕ້ ນະຄອນຫຼວງແບັກແດັດເພື່ອໄປຮ່ວມ ສລອງບຸນ ຂອງສາສນາອິສລາມ ນິກາຍຊີໄອທ໌ ໃນມື້ວັນຈັນ ຜ່ານມານີ້ຜູ້ໂຈມຕີ ດ້ວຍຣະເບີດສະລະຊີບ ທີ່ເປັນແມ່ຍິງຄົນນຶ່ງ ໄດ້ບີບຄະນວນຣະເບີດໃຫ້ແຕກຂຶ້ນ ທ່າມກາງຝູງຊົນ ພວກສແວງບຸນ ຊາວມຸສລິມຊີໄອທ໌ທີ່ນະຄອນຫລວງແບັກແດັດ ເຮັດໃຫ້ມີຜູ້ເສັຽຊີວິດ ຢ່າງນ້ອຍ 41 ຄົນແລະບາດເຈັບອີກ ຫລາຍກວ່າ 100 ຄົນ ມີຊາວມຸສລິມຊີໄອທ໌ ຈຳນວນຫລາຍຮ້ອຍພັນຄົນພວມພາກັນໄປແສວງບຸນ ທີ່ເມືອງ KARBALA ເພື່ອເຂົ້າຮ່ວມພິທີ ທີ່ເປັນຂີດໝາຍການສິ້ນສຸດລົງ ຂອງການໄວ້ທຸກ ເປັນເວລາ 40 ມື້ ຕໍ່ການເສັຽຊີວິດ ຂອງ IMAMHUSSEIN ນັກສອນສາສນາອິສລາມ ນິກາຍຊີໄອທ໌ ຊຶ່ງເປັນທີ່ ເຄົາຣົບນັບຖືຢ່າງຍິ່ງໃນສັຕວັດທີ 7 ນັ້ນ ປະທານາທິບໍດີອີຣ່ານ ທ່ານ MAHMOUD AHMADINEJADກ່າວ ວ່າ ປະເທດຂອງທ່ານພ້ອມແລ້ວທີ່ຈະ ສົ່ງທາດ ຢູເຣນຽມໄປກັ່ນຕື່ມຢູ່ຕ່າງປະເທດ ເພື່ອໃຫ້ສອດ ຄ່ອງ ກັບແຜນການທີ່ໄດ້ຮັບການສນັບສນຸນຈາກ ອົງການ ສະຫະປະຊາຊາດນັ້ນ ທ່ານ AHMA DINEJAD ກ່າວຕໍ່ໂທຣະພາບຂອງທາງການອີຣ່ານ ໃນມື້ວານນີ້ວ່າ ອີຣ່ານບໍ່ມີບັນຫາຫຍັງ ໃນການທີ່ຈະສົ່ງທາດຢູເຣນຽມ ທີ່ກັ່ນແລ້ວ ໃນລະດັບຕຳຂອງຕົນ ໄປຕ່າງປະເທດ ແລະຮັບເອົາຄືນໃນເວລາຫຼາຍໆເດືອນຕໍ່ມາ ຫລັງຈາກ ມີການກັ່ນທາດດັ່ງກ່າວຕື່ມອີກຈົນເພີ້ມສະມັຖພາບ ຂຶ້ນໄດ້ຮອດ 20% ແລ້ວ ທ່ານບໍ່ໄດ້ໃຫ້ ກຳນົດເວລາກ່ຽວກັບເຣື່ອງນີ້ ໃນການຕອບ ຕໍ່ການໃຫ້ທັສນະດັ່ງກ່າວ ຂອງທ່ານ AHMADINEJADນັ້ນ ທຳນຽບຂາວ ຮຽກຮ້ອງໃຫ້ອີຣ່ານ ແຈ້ງໄປຍັງ ອົງການພະລັງງານປະຣະມະນູສາກົນວ່າ ຕົນພ້ອມແລ້ວ ທີ່ຈະສົ່ງ ທາດຢູເຣນຽມ ທີ່ກັ່ນແລ້ວໃນລະດັບຕຳຂອງຕົນ ໄປຍັງຕ່າງປະເທດ ໂຄສົກ MIKE HAMMER ກ່າວວ່າ ສະຫະຣັດໄດ້ຢື່ນຂໍ້ສເນີ ແບບສຸຈະຣິດໃຈ ແລະມີຄວາມກຳເກິ່ງ ຕໍ່ອີຣ່ານແລ້ວຊຶ່ງຈະອຳນວຍໃຫ້ ອີຣ່ານມີເຊື້ອໄຟ  ສຳລັບແລ່ນເຕົາແຍກນິວເຄລັຽເພື່ອການຄົ້ນຄວ້າຂອງຕົນນັ້ນ ບເຊື້ອໄຟ ສຳລັບ ແລ່ນເຕົາແຍກນິວເຄລັຽ ເພື່ອການຄົ້ນຄວ້າ ທີ່ນະຄອນຫລວງເຕຫະຣ່ານ ຈີນກ່າວວ່າ ຕົນ ແມ່ນເດັດດ່ຽວ ຄັດຄ້ານຕໍ່ ການພົບປະໃດໆກໍຕາມລະຫວ່າງປະທານາທິບໍດີ ສະຫະຣັດທ່ານ BARACK OBAMA ແລະອົງດາໄລ ລາມະ ທ່ານ MAZHAOXU ໂຄສົກ ກະຊວງການ ຕ່າງປະເທດຈີນ ກ່າວໃນຖແລງຂ່າວ ສະບັບນຶ່ງທີ່ນຳອອກເຜີຍແຜ່ ໃນວັນພຸດມື້ນີ້ວ່າ ປັກກິ່ງ ແມ່ນເດັດດ່ຽວຄັດຄ້ານຕໍ່ ການພົບປະໃດໆກໍຕາມ ລະຫວ່າງຜູ້ນຳຂອງສະຫະ ຣັດແລະຜູ້ນຳທາງດ້ານຈິດໃຈ ທີ່ລີ້ພັຍ ຢູ່ໃນຕ່າງປະ ເທດ ຂອງທິເບດບໍ່ວ່າໃນກໍຣະນີໃດ ຈີນໄດ້ເຕືອນ ມາກ່ອນແລ້ວວ່າ ການພົບປະທີ່ວ່ານັ້ນ ຈະສ້າງຄວາມເສັຽຫາຍ ໃຫ້ແກ່ສາຍພົວພັນສອງຝ່າຍຕື່ມຂຶ້ນອີກ ການຕອບໂຕ້ຂອງຈີນ ມີຂຶ້ນນຶ່ງມື້ ຫລັງຈາກໂຄສົກ ຂອງທຳນຽບຂາວໃຫ້ການຢືນຢັນວ່າ ທ່ານ OBAMA ມີແຜນການ ທີ່ຈະປະຕິບັດຕາມ ຄຳໝັ້ນສັນຍາທີ່ທ່ານໄດ້ໃຫ້ໄວ້ ທີ່ວ່າ ຈະພົບປະ ກັບອົງດາໄລ ລາມະ ໂຄສົກບໍ່ໄດ້ແຈ້ງໃຫ້ຊາບວ່າ ເວລາໃດ ການພົບປະດັ່ງກ່າວ ຈຶ່ງຈະມີຂຶ້ນ ອົງດາໄລ ລາມະໄດ້ສະເດັດ ມາປະພາດ ສະຫະຣັດ ໃນປີກາຍນີ້ ກ່ອນທີ່ທ່ານ OBAMA ອອກເດີນທາງໄປຢ້ຽມຢາມປະເທດຈີນ ແຕ່ປະທານາທິບໍດີ ສະຫະຣັດ ໄດ້ຕັດສິນໃຈ ບໍ່ພົບປະກັບພຣະອົງ ຈົນກ່ວາທ່ານ ເດີນທາງກັບຈາກ ການຢ້ຽມຢາມ ປະເທດຈີນ ຄນະຜູ້ພິພາກສາ ພິຈາລະນາ ຄຳອຸ ທອນທີ່ສານອາຊຍາກັມນາໆຊາດ ຢູ່ນະຄອນ HAGUE ໄດ້ຕັດສິນ ໃນວັນພຸດມື້ນີ້ໃຫ້ສານພິ ຈາຣະນາ ຄືນໃໝ່ເບິ່ງ ການຟ້ອງຮ້ອງ ຢ່າງເປັນ ທາງການຕໍ່ປະທານາທິບໍດີຊູດານທ່ານ OMAR BASHIR ໃນຂໍ້ຫາຂ້າລ້າງເຊື້ອຊາດເຜົ່າພັນ ນັ້ນ ສານອາຊຍາກັມ ນາໆຊາດ ໄດ້ກ່າວຫາ ທ່ານ BASHIRໃນເດືອນມີນາ ປີກາຍນີ້ວ່າ ເປັນຜູ້ວາງແຜນ ໃນການປຸກຣະດົມໃຫ້ມີການຂົ່ມຂືນຊຳເລົາ ສັງຫານ ທໍຣະມານ ແລະກໍ່ໂທດກັມອື່ນໆ ຕໍ່ພົລເຮືອນຢູ່ໃນເຂດດາຟົວ ຜູ້ນຳຊູດານ ໄດ້ປະຕິເສດ ຕໍ່ຂໍ້ຫາເຫລົ່ານີ້ ແຕ່ແນວໃດກໍຕາມພວກຜູ້ພິພາກສາ ກ່າວວ່າ ໃນເວລານັ້ນ ບໍ່ມີຫລັກຖານ ພຽງພໍ ທີ່ຈະຟ້ອງຮ້ອງປະທານາທິບໍດີ BASHIR ໃນຄວາມຜິດ 3 ກະທົງ ກ່ຽວກັບຂໍ້ຫາຂ້າລ້າງ ເຊື້ອຊາດເຜົ່າພັນ ຄະນະໄອຍະການ ໄດ້ຂໍອຸທອນ ການຕັດສິນດັ່ງກ່າວ ການຕັດສິນ ຂອງຄນະພິພາກສາ ຝ່າຍອຸທອນໃນມື້ນີ້ ແມ່ນໝາຍຄວາມວ່າຜູ້ນຳຂອງຊູດານ ອາດສາມາດ ຖືກຟ້ອງຮ້ອງໄດ້ຢູ່ ອົງການ ສະຫະປະຊາຊາດ ກ່າວວ່າບັນຫາຂັດແຍ້ງ ໃນເຂດດາຟົວ ເຮັດໃຫ້ມີຜູ້ເສັຽຊີວິດ ຫລາຍກວ່າ 200 ພັນຄົນແລະມີຜູ້ອົພຍົບຫລົບພັຍ ອີກ 2 ລ້ານ 5 ແສນຄົນ ທ່ານ ANWAR IBRAHIMຜູ້ນຳ ພັກຝ່າຍຄ້ານ ຂອງມາເລເຊັຽໄດ້ໃຫ້ການຕໍ່ສານ ວ່າ ທ່ານບໍ່ມີຄວາມຜິດໃນຂໍ້ຫາ ມີເພດສັມພັນ ກັບຜູ້ຊາຍດ້ວຍກັນ ໃນມື້ທີສອງ ຂອງການດຳ ເນີນຄະດີທ່ານທີ່ນະຄອນຫຼວງກວາລາລັມເປີ ທ່ານ ANWAR ເອີ້ນຂໍ້ຫາ ຕໍ່ທ່ານນັ້ນວ່າມີເຈຕະນາປະສົງຮ້າຍ ເວລາມີການອ່ານ ຂໍ້ຫາ ໃຫ້ທ່ານຟັງໃນຕອນເລີ້ມຕົ້ນການດຳເນີນຄະດີ ໃນວັນພຸດມື້ນີ້ ອະດີດ ຮອງນາຍົກ ຣັຖມຸນຕຣີ ມາເລເຊັຽຖືກກ່າວຫາ ໃນປີກາຍນີ້ວ່າ ມີເພດ ສັມພັນ ກັບຜູ້ຊາຍຄົນນຶ່ງ ຊຶ່ງເປັນອະດີດຜູ້ຊ່ອຍຂອງທ່ານ ອາຍຸ 23 ປີ ທ່ານປະເຊີນ ກັບໂທດຈຳຄຸກ 20 ປີ ຖ້າຫາກຖືກພົບເຫັນວ່າ ມີຄວາມຜິດ ຝ່າຍໄອຍະການ ກ່າວວ່າ ການກວດເບິ່ງ ທາງດ້ານເຊື້ອພັນຫລັກຖານທີ່ໄດ້ຮັບ ມາຈາກຜູ້ຊ່ອຍ ຂອງທ່ານ ລຸນຫລັງທີ່ໄດ້ ມີການກວດຮ່າງກາຍຂອງຜູ້ກ່ຽວ ຢ່າງຄັກແນ່ແລ້ວນັ້ນ ຈະພິສູດວ່າ ທ່ານ ANWAR ໄດ້ຂົ່ມຂືນຜູ້ຊາຍຄົນນັ້ນ ພວກທະນາຍຄວາມ ຂອງທ່ານ ANWAR ໄດ້ຍື່ນຄຳຮ້ອງຕໍ່ສານໃນມື້ວານນີ້ ຂໍເບິ່ງລາຍງານ ການແພດດັ່ງກ່າວ ເພື່ອໂຕ້ແຍ້ງໃຫ້ລູກຄວາມຂອງ ເຂົາເຈົ້າ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ